آمریکا‌نین پرزیدنتی دونالد ترامپ، دموکرات‌لارین اؤنم‌لی آدلارین‌دان نانسی پلوسی‌نین نماینده‌لر مجلیسی‌نین سؤزچوسو اولماسی لازیم اولدوغونو بیل‌دیره‌رک، لازیم گلرسه اونا دستک وئره‌جک‌لرینی دئییب.
دونالد ترامپ، سوسیال پایلاشما سایتی توئیتر حسابی اوزرین‌دن آپاردیغی پایلاشیمدا، آمریکا نماینده‌لر مجلیسینده خیدمت وظیفه‌سینه، نماینده‌لر مجلیسی‌نین عضوو دموکرات نانسی پلوسی‌نین گلمه‌سی لازیم اولدوغونو ایفاده ائتدی.
باشقان ترامپ، پایلاشیمیندا،
آدیل اولماق لازیم گلرسه نانسی پلوسی، دموکرات پارتی‌لر طرفین‌دن نماینده‌لر مجلیسی‌نین سؤزچوسو اولا‌راق سئچیلمگی حاق ائدیر. اگر دموکرات‌لار چتین‌لیک چیخارارسا اؤزونه جمهوریتچی سس‌لردن دستک وئریریک، حاق ائدیر". ایفاده‌سینی ایستیفاده ائتدی.
نانسی پلوسی، کونگره سئچیم‌لری عرفه‌سینده آمریکا نماینده‌لر مجلیسینده آزینلیق دموکرات‌لارین لیدری یئریندئییدی.
دموکرات‌لارین کونگره'ده سؤزچوسو اولماق اوچون ان گوج‌لو آد اولا‌راق قارشییا چیخان پلوسی، ترامپا یؤنه‌لیک آغیر تنقیدلری تانینیر.
آمریکادا سئچیجی‌لر اوّلکی گون، کونگره'نین اوست قانادی سناتودا 35 صندل ایله آلت قانادی نماینده‌لر مجلیسین‌دکی 435 صندلین هامی اوچون صاندیق باشینا گئتمیشدی.
رسمی اولمایان نتیجه‌لره گؤره، جمهوریتچی‌لر پارتیسی‌نین سناتو‌داکی اکثریتینی قورویارکن، نماینده‌لر مجلیسینده اوستون‌لوگو دموکرات‌لار تامین ائتدی.
